20 ຄົນ ໄດ້ຖືກຍິງຕາຍ 100 ຄົນ ໄດ້ຮັບບາດເຈັບ ໃນ ເຫດການຍິງຄົນ ທີ່ ນະຄອນ ລາສ໌ ເວກັສ 
ວີດີໂອຕ່າງໆ ໄດ້ສະແດງໃຫ້ເຫັນວ່າ ພວກຄົນທີ່ໄປຊົມງານຄອນເສີດ ພາກັນໝູບລົງຫາບ່ອນຫລົບລີ້ ຮ້ອງກີກກາກ ແລ່ນໜີ ໃນຂະນະທີ່ ສຽງປືນດັງຊະນັ່ນ ຊ້ຳແລ້ວຊ້ຳອີກ.
ຕຳຫຼວດໃນນະຄອນ Las Vegas ລັດ Nevada ກ່າວວ່າ ຜູ້ຊາຍຄົນນຶ່ງ ໄດ້ໂຈມຕີ ງານຄອນເສີດເພງລູກທົ່ງ ເມື່ອຕອນເດີກວັນອາທິດວານນີ້ ໂດຍສັງຫານຢ່າງນ້ອຍ 20 ຄົນ ແລະ ອີກຫຼາຍກວ່າ 100 ຄົນໄດ້ຮັບ ບາດເຈັບ ເຈົ້າໜ້າທີ່ຕຳຫຼວດນະຄອນ Las Vegas ທ່ານ Joseph Lombardo ໄດ້ບອກ ບັນດານັກຂ່າວ ວ່າ ຜູ້ຮ້າຍແມ່ນຢູ່ຊັ້ນ 32 ຂອງອາຄານການພະນັນ Mandalay Bay ທີ່ຕັງຢູ່ຄົນລະຟາກຖະໜົນກັບບ່ອນຈັດງານຄອນເສີດກາງແຈ້ງ ທີ່ວີດີໂອຕ່າງໆ ໄດ້ ສະແດງໃຫ້ເຫັນວ່າ ພວກຄົນທີ່ໄປຊົມງານຄອນເສີດ ພາກັນໝູບລົງຫາບ່ອນຫລົບລີ້ ຮ້ອງກີກກາກ ແລ່ນໜີ ໃນຂະນະທີ່ ສຽງປືນດັງຊະນັ່ນ ຊ້ຳແລ້ວຊ້ຳອີກ ທ່ານ Lombardo ກ່າວວ່າ ທາງການຍັງບໍ່ທັນພ້ອມ ທີ່ຈະເປີດເຜີຍ ຊື່ຂອງມືປືນເທື່ອ ແຕ່ວ່າ ບັນດາເຈົ້າໜ້າທີ່ ໜ່ວຍອາວຸດແລະຍຸດທະວິທີພິເສດ ຫຼື SWAT ໄດ້ເຂົ້າ ແລ້ວ ລາວກໍຖືກຂ້າຕາຍ ແລະພວກເຂົາເຈົ້າ ເຊື່ອວ່າ ລາວເປັນຜູ້ ໂຈມຕີພຽງຄົນດຽວ ຕຳຫຼວດໄດ້ຊອກຫາ ແມ່ຍິງຄົນນຶ່ງ ທີ່ໄດ້ຖືກບັນລະຍາຍວ່າ ເປັນຜູ້ຢູ່ອາໄສຮ່ວມກັນກັບມືປືນດັ່ງກ່າວ ເພື່ອຈະສອບຖາມເອົາຂໍ້ມູນຕື່ມ ທ່ານ Lombardo ກ່າວວ່າ ເຈົ້າໜ້າທີ່ຕຳຫຼວດນອກເຄື່ອງແບບ ຈຳນວນນຶ່ງ ຜູ້ທີ່ຢູ່ໃນງານຄອນເສີດ ແມ່ນລວມ ຢູ່ໃນພວກທີ່ຖຶກຍິງຕາຍ ໃນຂະນະທີ່ສະຖານະການກຳລັງເກີດຂຶ້ນນັ້ນ ພວກຄົນພາກັນຊອກຫາສະຖານທີ່ ປອດໄພ ພາຍໃນໂຮງແຮງຫຼາຍໆແຫ່ງ ທີ່ຕັ້ງລຽນກັນເປັນສາຍ ຢູ່ໃນຕົວເມືອງ ທ່ອງທ່ຽວ ທີ່ມີຊື່ສຽງແຫ່ງນັ້ນ ສະໜາມບິນສາກົນ Las Vegas ກໍແມ່ນຢູ່ພາຍໃນ ບໍລິເວນນີ້ ແລະ ຖ້ຽວບິນຫຼາຍຖ້ຽວ ໄດ້ຖືກໂຈະໄວ້ຊົ່ວຄາວ ຍ້ອນເຫດການໂຈມຕີ ດັ່ງກ່າວນັ້ນ ດາຣານັກຮ້ອງລູກທົ່ງ ທ້າວ Jason Aldean ກຳລັງຮ້ອງເພງຢູ່ເທິງເວທີ ໃນເວລາ ເກີດການຍິງປືນຂຶ້ນ ຫຼາຍຊົ່ວໂມງຕໍ່ມາ ລາວໄດ້ເວົ້າວ່າ ມັນເປັນ ລາວໄດ້ກ່າວຢູ່ໃນ Instagram ວ່າ